**Αθήνα:** 10.09.2024

**Αρ. Πρωτ.:** 836

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Οι πολίτες με αναπηρία και χρόνιες παθήσεις διεκδικούν τη συμμετοχή τους σε κάθε τι που τους αφορά!**

Τη διαμαρτυρία και την αγανάκτησή της για τη μη συμπερίληψη ΕΣΑμεΑ και Ομοσπονδία Για τις Σπάνιες Παθήσεις στην ημερίδα για τα «Δικαιώματα των Ασθενών και τις Σπάνιες Παθήσεις στην Ευρωπαϊκή Ένωση», που συνδιοργανώνουν Υπουργείο Υγείας, ΕΟΠΥΥ, μαζί με το Υπουργείο Υγείας της Κύπρου, στην Αθήνα την Τρίτη 17 Σεπτεμβρίου, εκφράζει η ΕΣΑμεΑ, με επιστολή της προς τους διοργανωτές- **επισυνάπτεται.**

Πρόκειται για έναν ακόμη αποκλεισμό στη συνείδηση των εκατοντάδων χιλιάδων ατόμων με αναπηρία και ατόμων με χρόνιες παθήσεις και των οικογενειών τους, μετά τον εξοργιστικό εξοβελισμό του αναπηρικού κινήματος από το ΔΣ του ΕΟΠΥΥ, καθώς η ΕΣΑμεΑ:

* αποτελεί τη μοναδική τριτοβάθμια Οργάνωση εκπροσώπησης των ατόμων με αναπηρία, των ατόμων με χρόνιες παθήσεις και των οικογενειών τους στη χώρα και μέλη της είναι περισσότερες από 500 Οργανώσεις των ΙΔΙΩΝ των ατόμων με αναπηρία, των ατόμων με χρόνιες παθήσεις και των οικογενειών τους που υπάρχουν σε κάθε γωνιά της χώρας και από κάθε κατηγορία αναπηρίας και χρόνιας πάθησης.
* είναι μέρος του Μηχανισμού Παρακολούθησης της Εφαρμογής της Διεθνούς Σύμβασης του ΟΗΕ για τα Δικαιώματα των Ατόμων με Αναπηρίες (και με χρόνιες παθήσεις), όπως αυτός θεσμοθετήθηκε με τον ν. 4488/2017,
* είναι ιδρυτικό και απολύτως ενεργό μέλος του European Disability Forum - EDF (άλλωστε, ο πρόεδρος της ΕΣΑμεΑ, κ. Βαρδακαστάνης, είναι και επί χρόνια πρόεδρος και του EDF), αλλά είναι και ενεργό μέλος του European Patients’ Forum - EPF,
* είναι αναγνωρισμένος κοινωνικός εταίρος της ελληνικής πολιτείας σε θέματα ατόμων με αναπηρία και ατόμων με χρόνιες παθήσεις και των οικογενειών τους με ενεργό συμμετοχή και παρέμβαση στο σύνολο της εθνικής νομοθεσίας που αφορά σε θέματα ατόμων με αναπηρία και ατόμων με χρόνιες παθήσεις, αλλά και των οικογενειών τους σε κάθε τομέα της κοινωνικής, οικονομικής και πολιτικής ζωής του τόπου.

Κατά συνέπεια, ο ρόλος, η θέση και η θεσμική τοποθέτηση της ΕΣΑμεΑ, είναι γνωστά και στην πολιτική ηγεσία του Υπουργείου Υγείας και στην πολιτική ηγεσία όλων των Υπουργείων και της κυβέρνησης στο σύνολό της.

Καλούνται άμεσα Υπουργείο Υγείας και ΕΟΠΠΥ να διορθώσουν το νέο αυτό ατόπημα.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |